|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 242-19-О/3-7

Дана: 27.09.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**ЈН бр. 242-19-О -** **Набавка медицинске опреме за потребе клиникe за инфективне болести Клиничког центра Војводине**

**ПИТАЊА ПОТЕНЦИЈАЛНИХ ПОНУЂАЧА:**

„Pitanja za pojašnjenje tenderske dokumentacije za 242-19-0

**Za partiju br. 5 Šinski aspiratori sa 02 protokomerom sa ovlaživačem**

Pitanje br. 1

U tehničkim karakteristikama "sukcije sa 02 protokomerom" pod rednim brojevima od 1 do 16 naveli ste nepostojeći jedinstveni aparat. Tu ste naveli 2 nezavisna medicinska sredstva sa različitim funkcijama a sa identičnim karakteristikama koje ispunjava samo firma XXX. Molimo vas da pojasnite kakav je to jedinstven aparat kada je u stavkama od 1 do 9 opisan protokomer sa ovlaživačem (tip XXX) a u tačkama od 9 do 16 bronhijalni šinski aspirator sa pogonom na MKV5 (takođe proizvođača XXX)?

Pitanje br. 2

Da li ćete odvojiti ova dva nezavisna aparata s'obzirom da ne postoje nigde u svetu kao jedinstvena celina pod istim kataloškim brojem?

Pitanje br. 3

S'obzirom da ste naveli tehničke karakteristike i protokomera i bronhijalnog aspiratora direktno po XXX karakteristikama koje samo on ispunjava bez davanja mogućnosti i drugim proizvođačima da mogu da ponude aparate koji ispunjavaju vaše medicinske potrebe a time ste direktno povredili ZJN čl.71 gde ste sačinili tehničku specifikaciju koja favorizuje samo određenog ponuđača, da li ćete poštovati ZJN i dodati obavezan deo čl.71 stav 1) "ili odgovarajuće"?

Pitanje br. 4

Pod rednim brojem 2 zahteva se da je protokomer izrađen od aluminijuma. Da li ćete prihvatiti drugi materijal ekvivalentan aluminijumu i priznat važećim standardom za to medicnsko sredstvo koji obezbeđuje siguran i bezbedan rad za osoblje i pacijente i ne menja svoja svojstva tokom svoje upotrebe?

Pitanje br. 5

Pod rednim brojem 4 neveli ste da tražite indikator za očitavanje pritiska od stakla. Skrećemo vam pažnju da indikator u protokomeru ne služi za očitavanje pritiska već za očitavanje protoka kiseonika i da isti mora biti od odgovarajućeg priznatog materijala koji u potpunosti obezbeđuje bezbedan rad tj. kontrolu protoka tokom svoje upotrebe i ne mora biti od stakla koje je kao što je dokazano u praksi izuzetno osetljivo na lomove i koje može u tim slučajevima ugroziti i pacijenta.

Da li ćete prihvatiti indikator izrađen od drugog materijala koji je izrađen po standradu za to medicinsko sredstvo i kao takvo poseduje sertifikat istog sertifikacionogtela kao i ponuđač čije karakteristike tražite ? Molimo vas da na ovo pitanje odgovorite objektivno jer u dosadašnjoj praksi po istom klišeu je proizvođač XXX odgovarao preko Naručioca da bi eliminisao konkuranciju lažnim izjavama koje su uredno prijavljene svim nadležnim organima i čiji su postupci u toku”

**ОДГОВОРИ НАРУЧИОЦА:**

1. Наручилац је врло јасно навео минималне техничке карактеристике које је потребно да поседује медицинска опрема која је предмет набавке ове партије поступка јавне набавке, а све у складу са Законом о јавним набавкама и својим објективним потребама. Напомињемо да је код наручиоца већ у употреби опрема наведених карактеристика те је потребно да нова опрема има најмање исте карактеристике, а наручилац ће свакако прихватити све понуде опреме бољих карактеристика од минимално захтеваних.
2. Наручилац остаје при својим захтевима и напомиње да се предметна опрема свакако користи као целина те се као таква и набавља.
3. Наручилац не разуме сугестију потенцијалног понуђача за навођење законом регулисаног термина „или одговарајуће“ пошто се исти, на основу наведеног члана 71. став 1) Закона о јавним набавкама, користи када се наручилац позива на „*међународне или друге стандарде и сродна документа.*“. Како се наручилац није позвао на међународне стандарде и сродна документа, потпуно је беспредметно додавати сугерисани термин. Наручилац посебно напомиње да навођење законом регулисаног термина „или одговарајуће“ не омогућава потенцијалним понуђачима да понуде опрему лошијих техничких карактеристика од захтеваних, тј. јако је битно да понуђена опрема у потпуности задовољава сврху и намену за коју се набавља. Уколико потенцијални понуђач и након одговора наручиоца сматра да је потребно додати термин „или одговарајуће“, најљубазније молимо да јасно и конкретно наведе за коју ставку карактеристика.
4. Да, наравно. Наручилац је захтевао минималне техничке карактеристике које предметна медицинска опрема мора да испуњава, а оне свакако нису искључиве. Свако добро одговарајућег и бољег квалитета од захтеваног ће бити прихваћено. На потенцијалним понуђачима је да у својој понуди доставе доказе да понуђено добро одговара или превазилази важеће стандарде који су прописани за медицинско средство/опрему.
5. Да, наравно. Погледати одговор бр.4.

Још једном напомињемо да је наручилац само до детаља, квалитетно, описао опрему коју набавља на основу карактеристика опреме коју већ поседује, а да су бесмислени наводи потенцијалног понуђача да је наручилац тиме повредио одредбе Закона који регулише предметну област и фаворизовао било кога. Наручилац је репрезентативна здравствена установа на територији Републике Србије и мора да поступа одговорно, те да средствима оснивача набави најбољу могућу опрему за расположива средства.

С поштовањем,

*Комисија за јавну набавку 242-19-О*